*1.pielikums*

*līgumam par COVID-19 vakcinācijas*

*pakalpojumu sniegšanu un apmaksu*

# **Norēķinu kārtība**

**COVID-19 vakcinācijas pakalpojumu sniedzējiem**

1. DIENESTS apmaksā Vadības informācijas sistēmā izveidotus rēķinus.
2. Līdz katra mēneša 12.datumam DIENESTS, pamatojoties uz IZPILDĪTĀJA ievadīto medicīniskās uzskaites dokumentu informāciju, izveido rēķinu Vadības informācijas sistēmā par pakalpojumu programmā “AP83 - Covid-19 vakcinācijas kabineta pakalpojumi” sniegtajiem pakalpojumiem iepriekšējā mēnesī.
3. IZPILDĪTĀJS 2 (divu) darba dienu laikā pēc šī Līguma pielikuma 2.punktā noteiktā datuma Vadības informācijas sistēmā izskata izveidoto rēķinu un par konstatētajām neatbilstībām informē DIENESTU.
4. Trešajā darba dienā pēc šī Līguma pielikuma 3.punktā noteiktā datuma DIENESTS apstiprina izveidoto rēķinu, uzliekot pazīmi *„PA”- piegādātājs akceptē*.
5. DIENESTA teritoriālā nodaļa 20 (divdesmit) kalendāro dienu laikā no brīža, kad atbilstoši šī Līguma pielikuma 4.punktam rēķins ir apstiprināts Vadības informācijas sistēmā, to apmaksā. Vadības informācijas sistēmā izveidots un apstiprināts rēķins netiek izdrukāts un ir derīgs bez paraksta.
6. Ja pēc norēķinu veikšanas DIENESTA teritoriālā nodaļa konstatē, ka kļūdaini veikusi samaksu IZPILDĪTĀJAM:
   1. gadījumā, ja apmaksātajā rēķinā par iepriekšējo periodu bijusi kļūda, DIENESTS veic nākamā rēķina korekciju ar manuālā akta palīdzību, manuālā akta apraksta sadaļā norādot labojuma iemeslus;
   2. gadījumā, ja DIENESTS apmaksājis lielāku summu nekā norādīta rēķinā, DIENESTS IZPILDĪTĀJU rakstiski informē par pārmaksas iemeslu un piedāvā pārmaksātās summas ieturējuma grafiku.

7. IZPILDĪTĀJS līdz katra mēneša 15.datumam sagatavo un nosūta uz DIENESTA elektroniskā pasta adresi: nvd@vmnvd.gov.lv šādus dokumentus par iepriekšējo kalendāro mēnesi:

7.1. atskaiti par iedzīvotāju aicināšanu uz Covid-19 vakcināciju, aizpildot Līguma 5.pielikumu;

7.2. atsevišķu rēķinu par veiktajiem zvaniem, ņemot vērā, ka viena zvana cena ir EUR 0,59 (nulle *euro*, 59 centi) bez pievienotās vērtības nodokļa.

(*7.punkts attiecas uz Covid-19 vakcinācijas izbraukuma pakalpojumu sniedzējiem)*

8. Samaksa par iedzīvotāju aicināšanu uz Covid-19 vakcināciju tiek aprēķināta, ņemot vērā personu skaitu, kuriem zvani tika veikti, neatkarīgi no tā, vai persona ir piekritusi vakcinēties/ pierakstīties vakcinācijai.

*(8.punkts attiecas uz Covid-19 vakcinācijas izbraukuma pakalpojumu sniedzējiem)*

9. DIENESTS pēc šī pielikuma 7.punktā minēto dokumentu saņemšanas pieprasa finanšu līdzekļu piešķiršanu no valsts budžeta programmas “Līdzekļi neparedzētiem gadījumiem” Līguma 2.1.9. punktā minēto IZPILDĪTĀJA sniegto pakalpojumu par iedzīvotāju aicināšanu uz Covid-19 vakcināciju apmaksai.

*(9.punkts attiecas uz Covid-19 vakcinācijas izbraukuma pakalpojumu sniedzējiem)*

10. DIENESTS apņemas apmaksāt šī pielikuma 7.2.punktā noteikto IZPILDĪTĀJA rēķinu par veiktajiem zvaniem 10 (desmit) dienu laikā no dienas, kad ir saņemti finanšu līdzekļi no valsts budžeta programmas „Līdzekļi neparedzētiem gadījumiem.

*(10.punkts attiecas uz Covid-19 vakcinācijas izbraukuma pakalpojumu sniedzējiem)*

**DIENESTS IZPILDĪTĀJS**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_